钦定古今图书集成/明伦汇编/闺媛典/第214卷 > 沈伯燮妻王氏
## 钦定古今图书集成/明伦汇编/闺媛典/第214卷 > 沈伯燮妻王氏

按《明外史列女传》：沈伯燮妻，浙山阴人。议婚数年，而
伯燮病疠，手挛发秃。父母有他意，女问：“沈郎病始何
日？”父曰：“初许时固佳儿，今乃病作。”女曰：“讳病求婚，负
在彼。既许而病，命也；违命不祥。”竟归之。伯燮病且惫，
王奉事无少怠。居八年卒。嗣其从子，更出簪珥佐舅
买妾，果得子。逾年，舅姑相继亡，王独抚二幼，鬻手食之，竟以成立。